En ny opgørelse fra Rigspolitiet over trafikdræbte i perioden fra 2013-2016 sætter Nordjylland på en noget kedelig anden plads. I den opgørelse, der viser, hvor mange, der er omkommet i trafikken som følge af spirituskørsel får Nordjylland nemlig en sølvmedalje. Hele 22 personer måtte fra 2013-2016 lade livet i trafikken hvor alkohol spillede en uheldig hovedrolle. Det er kun overgået af Midt- og Vestjyllands politikreds, hvor 24 personer omkom i en spritulykke. De to kedeligt høje tal lægger desværre stor afstand til de næste på listen. For efter Nordjylland, så er det Sydsjælland og Lolland-Falster politikreds. De har dog kun 13 dræbte som følge af en spritulykke. På landsplan går det dog fremad med antallet af sigtede for spirituskørsel. I 2007 var tallet på 11.700 sigtelser, mens det i 2016 var faldet til 5.900 sigtede.

Opsummering:
Nordjyllands Politi dækker over det område, hvor næstflest bliver dræbt i trafikken på grund af alkohol.